# Επίδοση Τίτλων Προόδου/Σπουδών και Ελέγχων Προόδου

Σας ενημερώνουμε ότι η επίδοση των **Τίτλων Προόδου** για τους μαθητές των Α΄, Β΄, Γ΄, Δ΄ και Ε΄ τάξεων, **Τίτλων Σπουδών** για τους μαθητές της ΣΤ΄ τάξης και οι **Έλεγχοι Προόδου** **Γ΄ Τριμήνου** για τους μαθητές των Γ΄, Δ΄, Ε΄ & ΣΤ΄ τάξεων θα δοθούν, σύμφωνα με την Αριθμ. Φ.7/ΦΜ/67997/ΓΔ4 (ΦΕΚ 2202/6 Ιουνίου 2020), στους ίδιους τους μαθητές που παρακολουθούν μαθήματα, χωρίς τη φυσική παρουσία των γονέων, σε κλειστό φάκελο, ως εξής:

**1ο Υποτμήμα: Πέμπτη, 25 Ιουνίου 2020**

**2ο Υποτμήμα: Παρασκευή, 26 Ιουνίου 2020.**

Την **Πέμπτη 25 -6-2020** τα μαθήματα θα ολοκληρωθούν κανονικά στις **13.15.**

**Την Παρασκευή 26-6-2020 οι μαθητές θα προσέλθουν κανονικά στις 8:15 θα παραλάβουν τους Τίτλους Προόδου και θα αποχωρήσουν στις 9:00.**  
Οι γονείς των μαθητών που δεν παρακολουθούν μαθήματα την περίοδο αυτή, μπορούν να παραλάβουν τους **Τίτλους Προόδου**, **Τίτλους Σπουδών** (ΣΤ΄ τάξη) και τους **Ελέγχους Προόδου** (Γ΄, Δ΄, Ε΄& ΣΤ΄ τάξεις), την Παρασκευή 26-6-2020 και από τις 9.30 έως τις 11.00 από την Σχολική Μονάδα έπειτα από τηλεφωνική επικοινωνία και λαμβάνοντας όλα τα απαραίτητα μέτρα ατομικής προστασίας κατά του Κορωνοϊού.

Οι γονείς των μαθητών που έχουν αποστείλει Υπεύθυνη Δήλωση με την οποία ζήτησαν να αποσταλούν τα σχετικά έγγραφα με σάρωση και με το ηλεκτρονικό ταχυδρομείο, θα παραλάβουν τα σχετικά έγγραφα με τον τρόπο αυτό.

Η φετινή σχολική χρονιά έφτασε στο τέλος της μετά από πολλές δυσκολίες και νέες εμπειρίες για όλους μας .

Ευχόμαστε το νέο σχολικό έτος 2020-2021 να είναι ασφαλές και με λιγότερες δυσκολίες!

Ευχαριστούμε όλους τους γονείς/κηδεμόνες για τη συνεργασία και σας ευχόμαστε **Καλό Καλοκαίρι!**

Ο Σύλλογος Διδασκόντων